Kuva, joka sisältää kohteen teksti, kukka, kollaasi, animaatio

Kuvaus luotu automaattisesti

**Lapsimäärät**

|  |  |  |  |  |  |
| --- | --- | --- | --- | --- | --- |
| Ryhmä | Yhteensä | Esioppilaat | Tytöt(EO 6v) | Kaksivuotisen esiopetuskokeilun esioppilaat | Kaksivuotisen esiopetuskokeilun verrokkilapset |
| Nallet | 11(12) |  |  |  |  |
| Ketut | 12 |  |  |  |  |
| Puput | 18(21) |  |  |  |  |
| Siilit | 21 |  |  |  |  |
| Kurret | 16(18) | 10 | 5 | 10 |  |
| Linnut | 13(18) | 13 | 4 | 4 | 9 |
| Perhoset | 21 | 14 | 9 | 12 | 2 |
| Muurahaiset | 18(20) | 11 | 4 | 1 | 10 |
| **Yhteensä** | 130lasta  143 paikkaa käytössä | 48 | 22 | 27 | 21 |

**Lapsiyhmien koon keskiarvo**

|  |
| --- |
| 16,25 |

**Lapsiryhmien minimi- ja maksimikoot**

|  |  |
| --- | --- |
| Minimikoko | 12 |
| Maksimikoko | 21 |

**Kuljetuksessa olevien oppilaiden lukumäärät**

|  |  |  |
| --- | --- | --- |
|  | Talvikuljetuksessa | Yhteensä |
| Linja-autokuljetuksessa |  |  |
| Taksikuljetuksessa                           1 |  | 1 |
|  |  |  |
| **Yhteensä                                         1** |  | 1 |

## **1. Toimintakausi**

**Varhaiskasvatuksen toimintakausi**

1.8.2023-31.7.2024

**Esiopetuksen lukuvuoden jaksotus**

14.8.2023 – 31.5.2024  (Koski, Harjunpää EO 11.8.22)

Syysloma vko 43 23.10. - 29.10.2023

Kevätlukukausi 8.1.2024 - 31.5.2024

Talvilomaviikko vko 8 19.2. - 25.2.2024

Pääsiäinen 29.3. - 1.4.2024

Helatorstai 9.5.2024

Opetus yhteensä (väh. 700h/ lukuvuosi)

Lukuvuosi 2023-2024: 185 esiopetuspäivää, 740 tuntia

Syysloma: päivysyksen omainen tilanne omassa talossa

Joululoma (ei välipäivät). päivystyksen omainen tilanne omassa talossa

Talviloma, joulun välipäivät ja heinäkuu: Koko kaupungin päivystys Päiväkoti Metsätähdessä

## **2. Henkilökunta**

|  |  |  |
| --- | --- | --- |
| Ryhmän nimi | Nimi | Ammattinimike |
| Kurret | Satu Hunnakko | Varhaiskasvatuksen opettaja |
|  | Marika Partala | Varhaiskasvatuksen erityisopettaja |
|  | Katri Mäkelä | Varhaiskasvatuksen lastenhoitaja |
|  | Jere Sopenkivi | Ryhmäavustaja |
|  | Farina Alhonmäki | Ryhmäavustaja |
| Puput | Ellen Ventelä | Varhaiskasvatuksen opettaja |
|  | Sanna Starck | Varhaiskasvatuksen opettaja |
|  | Paula Lehtinen | Varhaiskasvatuksen lastenhoitaja |
| Siilit | Katja Kekki | Varhaiskasvatuksen opettaja |
|  | Elina Haapasalo | Varhaiskasvatuksen opettaja |
|  | Heli Hjulgren | Varhaiskasvatuksen lastenhoitaja |
| Nallet | Janna Marjoniemi (29.7.-30.11.23) | Varhaiskasvatuksen opettaja |
|  | Minna Maanavilja | Varhaiskasvatuksen lastenhoitaja |
|  | Tiina Heikkilä | Varhaiskasvatuksen lastenhoitaja |
| Ketut | Ellimaria Koivisto | Varhaiskasvatuksen opettaja |
|  | Anne Bondfolk | Varhaiskasvatuksen lastenhoitaja |
|  | Marjo Nurmi | Varhaiskasvatuksen lastenhoitaja |
| Linnut | Anna Nokikuru | Varhaiskasvatuksen erityisopettaja |
|  | Linda Halonen | Varhaiskasvatuksen opettaja |
|  | Mirka Laajasto | Varhaiskasvatuksen lastenhoitaja |
|  | Nina Nieminen | Ryhmäavustaja |
|  | Nina Hautala | Ryhmäavustaja |
| Perhoset | Anna-Leena Mäntyniemi | Varhaiskasvatuksen opettaja |
|  | Jaakko Viitala | Varhaiskasvatuksen opettaja |
|  | Taina Vastamaa | Varhaiskasvatuksen lastenhoitaja |
| Muurahaiset | John Träskelin | Varhaiskasvatuksen opettaja |
|  | Sanna Pikkumaa | Varhaiskasvatuksen opettaja |
|  | Mari Helkiö | Varhaiskasvatuksen lastenhoitaja |
|  | Katja Järvenpää | Ryhmäavustaja |
|  | Sanna Seppä | Ryhmäavustaja |
| Kiertävä resurssiopettaja | Kaarina Jaakkola-Virtanen | Varhaiskasvatuksen opettaja |
| Kiertävä varahenkilö | Pirjo Enonkoski | Varhaiskasvatuksen lastenhoitaja |
| Lastenhoitaja (hanke) | Katariina Jalo | Varhaiskasvatuksen lastenhoitaja |
| Laaja-alainen varhaiskasvatuksen  erityisopettaja | Anne Assila | Varhaiskasvatuksen erityisopettaja |

## **3. Työhyvinvointisuunnitelman toteuttaminen**

Toimiala / yksikkö \_\_\_\_\_Varhaiskasvatus, Päiväkoti Metsätähti\_\_\_\_\_\_\_\_\_\_

**Työn sujuminen työyhteisössä**

|  |  |  |  |  |
| --- | --- | --- | --- | --- |
| **Tavoitteet** | **Toimenpiteet** | **Arviointimittarit** | **Huomioitavaa** | **Vastuutaho** |
| Toisen huomioiminen | Tervehtiminen  Auttaminen  Tavarat laitetaan paikoilleen  Jaetaan töitä tiimeissä tasaisesti  Ilmoitetaan lapsimäärien vaihtelut esihenkilölle | Ei varsinaista mittaria, mutta huomioiden tekeminen ja palavereissa läpi käyminen    Effica, käyttö% | Toisen huomioiminen ja esteettisyys lisäävät työhyvinvointia  Arjen kuormittavuus vähenee, kun resurssit on oikein jaettu | Koko Metsätähden työyhteisö |
| Tiedottaminen | Valkotaulut ryhmiin  Talon Wa-ryhmä    Tiimi- ja talopalaverit, talopalaverit Teamsissa    Ryhmän vihkoon tieto, mitä on tänään tehty    Vuosikello Teamsissa | Käytön jälkeen arvioidaan palaverissa, onko toimiva (joulukuu)    Arvioidaan kerran kuussa talopalaverissa, onko tiimipalaverit toteutuneet, apuna taulukko |  | Koko Metsätähden työyhteisö |

**Työtehtävät ja omat voimavarat**

|  |  |  |  |  |
| --- | --- | --- | --- | --- |
| **Tavoitteet** | **Toimenpiteet** | **Arviointimittarit** | **Huomioitavaa** | **Vastuutaho** |
| Keskeytysten vähentäminen | Rauhaa vaativat työtehtävät tehdään rauhallisessa työtilassa, ei ryhmässä  Oman työn suunnittelu  Töiden jakaminen tasaisesti  Työvuorosuunnittelu  Tiimisopimus | Kysely joulukuussa |  | Koko henkilökunta |
| Melun vähentäminen | Pienryhmätoiminnan lisääminen    Akustiikan lisääminen | Talopalaverissa keskustelu joulukuussa ja sen jälkeen taas keväällä |  | Ryhmien henkilökunta    Esihenkilö yhteistyössä teknisen toimen kanssa |

**Työhön liittyvät tuntemukset**

|  |  |  |  |  |
| --- | --- | --- | --- | --- |
| **Tavoitteet** | **Toimenpiteet** | **Arviointimittarit** | **Huomioitavaa** | **Vastuutaho** |
| Työn kuormittavuuden keventäminen | Oman työn suunnittelu | Joulukuussa ja keväällä kyselyt henkilökunnalle, iltapalaverissa keväällä keskustelu ja johtopäätökset |  | Koko Metsätähden työyhteisö |

**Lähiesihenkilötyö**

|  |  |  |  |  |
| --- | --- | --- | --- | --- |
| **Tavoitteet** | **Toimenpiteet** | **Arviointimittarit** | **Huomioitavaa** | **Vastuutaho** |
| Päätalolla käyminen | Käynti 1-2 krt/vko | Henkilökunnan palaute |  | Esihenkilö |

**Asiakkaat ja yhteistyö (palautteen hyödyntäminen)**

|  |  |  |  |  |
| --- | --- | --- | --- | --- |
| **Tavoitteet** | **Toimenpiteet** | **Arviointimittarit** | **Huomioitavaa** | **Vastuutaho** |
| ArviD-kyselyn ja muiden kyselyiden tulosten hyödyntäminen | Palataan tuloksiin säännöllisesti | Seuraavat kyselyt |  | Koko Metsätähden työyhteisö |

## **4. Koulutussuunnitelma**

**VARHAISKASVATUKSEN KOULUTUSSUUNNITELMA 2023-2024**

|  |  |  |  |  |  |
| --- | --- | --- | --- | --- | --- |
| **KOULUTUKSEN NIMI** | **JÄRJESTÄJÄ** | **AJANKOHTA** | **PVIEN MÄÄRÄ** | **OSALLISTUJAT** | **TOTEU-TUNUT** |
| Ulkoluokka helpottaa eriyttämistä | Sykli | 14.9.23 |  | Anna-Leena Mäntyniemi ja Anna Nokikuru |  |
| **Huomaa hyvä** | Positive  Katse yhteiseen-hanke | 4.3.2023 8.30-15.30  13.9.2023 17.15-20.15  1.11.2023 17.15-20.15 |  | Kaikki varhaiskasvattajat | x |
| **Valssi – digitaalinen laadun arviointijärjestelmä**  **Koulutukset henkilökunnalle** | AVI | 3.10.23 |  | Päivi Kankaanpää | x |
| **MAPA** | Osaava Satakunta |  |  | Useita päiväkodin työntekijöitä |  |
| Syömispulmaisten pienten lasten hoitoketju | Satasairaala ja SAMK | 8.9.23 | 0,5 | Anna Nokikuru ja Marika Partala |  |
| Vasu lomakkeisto | Laaja-alaiset erityisopettajat ja konsultoiva erityisopettaja | marraskuu 2023 |  | Useita työntekijöitä |  |
| Matikka koulutus- Joustavaa matematiikkaa | teknologiasäätiö ja yliopistot: jyväskylä, Oulu, Åbo akademi, opetushallitus | verkkokoulutusta ja tehtäviä | 11-15 op | Anna Nokikuru  Linda Halonen |  |
| **EA** | Ulvilan kaupunki | 8.8.2023 8-15 lähipäivä + verkkotyösk |  | useita työntekijöitä |  |
| **Tasa-arvo- ja yhdenvertaisuus** | Ulvilan varhaiskasvatus | Useana päivänä, pieni osa kerrallaan |  | Kaikki työntekijät |  |
| varhaiserityiskasvatuksen päivät | Jyväskylän kaupunki ja Globex ja Vertikal oy | 9.11.23 | 1 | Anna Nokikuru  Marika Partala |  |
| Somebody- ohjaajakoulutus | Ulvilan kaupunki | useita päiviä |  | Marika Partala |  |

## **5. Arvoperusta**

Noudatamme Ulvilan varhaiskasvatuksessa valtakunnallisen esiopetussuunnitelmien perusteiden ja varhaiskasvatussuunnitelman perusteiden sekä Ulvilan kaupungin varhaiskasvatussuunnitelman, kaksivuotisen esiopetuksen opetussuunnitelman ja esiopetuksen opetussuunnitelman arvoja

Metsätähden arvot:

Huolenpito, hyvät tavat, lapsen tarpeisiin vastaaminen, lasten osallisuus arjessa, liikkuminen, turvallisuus, oppimisen ilo ja lasten ideoiden hyödyntäminen, vuorovaikutustaidot, positiivinen pedagogiikka, lasten huomioiminen ja kohtaaminen ja tekemällä ja tutkimalla oppiminen

Jokainen lapsi saa paljon kokemuksia ja elämyksiä, jotka kantavat pitkälle tulevaisuuteen

Arvot kuvana toimintasuunnitelman lopussa.

## **6. Varhaiskasvatus osana lapsen kasvun ja oppimisen polkua**

Lapsen aloittaessa Metsätähdessä, huoltajan kanssa sovitaan tutustumiskäynti ryhmään. Tutustumiskäynnillä lapsella ja perheellä on mahdollisuus tavata lapsiryhmän kasvattajat, heille kerrotaan lapsiryhmän päiväjärjestyksestä ja muista puuhista sekä lisäksi perhe pääsee tutustumaan ryhmän ja päiväkodin tiloihin. Tutustumiskäynnistä käynnistyy yhteistyö perheen kanssa ja henkilökunnan tehtävänä onkin pyrkiä luomaan mahdollisimman luottamuksellinen, avoin ja mutkaton suhde perheeseen jo tästä ensimmäisestä kohtaamisesta lähtien. Jos yhteistä kieltä ei huoltajilla ja varhaiskasvatuksen henkilökunnalla ole, voidaan mukaan pyytää tulkki. Mahdollisimman nopeasti täytetään myös ensitietolomake. Pienten lasten kanssa voidaan sopia useampikin tutustumiskäynti, aina lapsen ja perheen tarpeiden mukaisesti. Tutustumiskäynnin yhteydessä perheelle jaetaan Tervetuloa Metsätähteen -lomake ja heidän kanssaan laaditaan sopimus varhaiskasvatuksesta ja esiopetuksesta. Lisäksi perheelle annetaan Wilma-tunnukset ellei niitä ole toimitettu jo päätöksen mukana.

Lapsen siirtyessä päiväkodin sisällä toiseen ryhmään, mahdollistetaan mahdollisimman sujuva ja avoin tiedonsiirto eri lapsiryhmien välillä. Lapsen aiemman ryhmän kasvattajat toimittavat lapsen paperit uuden ryhmän kasvattajille tai ne siirtyvät Wilman kautta. Siirron yhteydessä ryhmien henkilökunta käy myös keskustellen läpi oleelliset asiat lapsen hoitoon, kasvatukseen ja opetukseen liittyen. Lapsen siirtyessä eri varhaiskasvatusyksikköön, lapsen paperit annetaan huoltajille toimitettavaksi uuteen hoitopaikkaan tai ne siirtyvät Wilman kautta. Siirtymävaiheissa tehdäänkin yhteistyötä huoltajien kanssa aina lapsen edun mukaisesti. Kun lapsi aikanaan lopettaa päiväkodissa, alkuperäiset paperit arkistoidaan Wilmaan

## **7. Laaja-alainen osaaminen varhaiskasvatuksessa, kaksivuotisessa esiopetuskokeilussa ja esiopetuksessa**

|  |  |
| --- | --- |
| Varhaiskasvatus | Esiopetus (kaksivuotinen esiopetuksen oppilaat ovat kaikki esiopetuksessa) |
| Ajattelu ja oppiminen | Ajattelu ja oppiminen |
| Metsätähdessä lapselle annetaan mahdollisuus miettiä ja oivaltaa asioita itse.  Aikuinen suunnittelee toimintaa siten, että lapsille uudet asiat tulevat sopivan kokoisina ja leikeissä opitaan uusia asioita.  Lapsi saa onnistumisen kokemuksia ja hän uskaltaa yrittää asioita itse.  Lasten toimintaa havainnoidaan ja ryhmän toimintaa muokataan havaintojen perusteella.  Lasten ideoita ja mielipiteitä kuunnellaan ja toimintaa suunnitellaan sen mukaan. Lapsia kannustetaan sinnikkyyteen ja ongelmanratkaisuun.  Lapsille annetaan paljon myönteistä palautetta ja aikuinen pysähtyy aidosti kuuntelemaan lasta lapsen tasolla. Toimintaa dokumentoidaan kuvin ja näin lapsi ja perhe voivat palata päivän toimintoihin (Pedanet, kuvat seinille, ”kasvun kansiot”). | Metsätähden esiopetuksessa lasta kannustetaan pohtimaan ja ihmettelemään sekä kertomaan ajatuksiaan ja ideoitaan. Lasten kanssa käydään keskusteluja muun muassa esiopetuksen tehtäviä tehdessä, piirihetkillä sekä yksittäin lapsen kanssa. Lasta houkutellaan tuomaan esille ajatteluaan oppimisprosessien aikana.  Metsätähdessä panostetaan toiminnalliseen oppimiseen. Esiopetuksen sisältöjä harjoitellaan monipuolisesti leikin, pelien, pistetyöskentelyn, yhteisten projektien ja kokeilujen avulla. Lapsia ohjataan ratkaisemaan opittavia asioita yhdessä. Oppimisessa hyödynnetään erilaisia ympäristöjä kuten metsä, piha-alueet, sali, esiopetuksen tilat ja digitaaliset oppimisympäristöt.  Lapsen omaan kansioon kerätään vuoden aikana lapsen tekemiä töitä ja tehtäviä, kansio voi olla myös portfolio muotoinen projekti. Sen avulla havainnoidaan lapsen oppimista ja oppimisprosessia. Kansiota hyödynnetään lapsen itsearviointitaitoja opeteltaessa.  Lapsen kanssa käydään keskustelua oppimisesta, onnistumisista ja harjoittelun merkityksestä. Huoltajien kanssa käydään aktiivisesti keskusteluja lapsen taitojen karttumisesta esiopetusvuoden aikana. |
| Kulttuurinen osaaminen, vuorovaikutus ja ilmaisu | Kulttuurinen osaaminen, vuorovaikutus ja ilmaisu |
| Vuorovaikutustilanteita tulee vastaan jatkuvasti päivän aikana ja aikuinen auttaa lasta tarpeen mukaan kommunikoinnissa ja yhteisen ymmärryksen saavuttamisessa. Ristiriitatilanteissa lapsia ohjataan ratkaisemaan tilanteita itse aikuisen ohjauksessa ikätaso huomioiden.  Hyvät tavat ovat tärkeitä Metsätähdessä. Aikuiset toimivat arjessa malleina, miten toimitaan yhdessä sovittujen sääntöjen mukaan ja miten ollaan myönteisessä vuorovaikutuksessa toisten kanssa. Erityisesti huomaatn hyvää Huomaa Hyvä – menetelmän avulla.  Lasten luonteenvahvuuksia tuodaan näkyväksi arjen eri tilanteissa.  Meillä opetetaan vuoden aikana kulttuuriimme liittyviä tapoja ja perinteitä. Lisäksi käytössämme on katsomuskasvatuksen aarrearkku. Päiväkodissamme on lapsia eri kulttuureista.  Sovimme heidän huoltajiensa kanssa, miten kulttuurit huomioidaan arjessa. Meillä on s2- suunnitelma, jonka mukaan suomi toisena kielenä lasten opetusta Suomen kielen osalta suunnitellaan. | Lasten kanssa vaalitaan oman kulttuurimme perinteitä ja tapoja sekä tutustutaan eri kulttuureihin. Lasta ohjataan huomaamaan, että kaikki ihmiset ovat yhtä tärkeitä ja arvokkaita. Perheiden erilaisia kulttuuri- ja kielitaustoja voidaan käsitellä lasten kanssa perheiden toiveiden mukaisesti. Metsätähdessä kiinnitämme huomiota myönteisen ja turvallisen ilmapiirin luomiseen esiopetuksen ryhmissä. Lapsien keskustelu- ja kuuntelutaitoja tuetaan yhteisissä hetkissä.  Metsätähdessä kiinnitetään huomiota hyvien tapojen opetteluun. Esiopetuksen arjessa hyviä tapoja käydään läpi keskustellen, draamaesitysten, leikkien ja kirjojen avulla. Lapsille luodaan mahdollisuuksia ilmaisuun soittaen, esittäen ja taiteillen. s2 esioppilailla on käytössään Moomin Language sovellus, jolla opetellaan Suomen kielen sanastoa. |
| Itsestä huolehtiminen ja arjen taidot | Itsestä huolehtiminen ja arjen taidot |
| Metsätähdessä lapsia kannustetaan ja ohjataan omatoimisuuteen ikätason mukaan. Lapsia ohjataan ja kannustetaan auttamaan toisiaan ja rohkaistaan harjoittelemaan arjen taitoja. Lapsille annetaan mahdollisuus tehdä itse, ei haittaa, vaikka vahinkoja sattuu.  Ruokailussa rohkaistaan maistelemaan uusia makuja. Lasta houkutellaan syömään. Puhutaan ruuasta positiivisesti ja tutustutaan uusiin ruokiin moniaistisesti. Yhteistyössä huoltajan kanssa turvataan päivittäinen energian saanti.  Kuvitetut päivärytmit helpottavat lasta arjen hallintaan. Opettelemme lasten kanssa tiedostamaan ja nimeämään tunteita sekä autamme lapsia tunteiden ilmaisussa ja itsesäätelyssä. Myös turvataitoja opetellaan jo pienestä pitäen.  Erilaisten retkien myötä lapset oppivat liikkumaan lähiympäristössä liikennesääntöjä noudattaen.  Retket myös tukevat lasten liikkumisen kehittymistä. | Lasten kanssa harjoitellaan itsestä sekä omista tavaroista huolehtimista esiopetuspäivän aikana. Lasta ohjataan arjen askareissa omatoimisuuteen ja ongelmien ratkaisemiseen. Lasta kannustetaan myös pyytämään tarvittaessa apua ja auttamaan kavereita ryhmässä.  Yhdessä opetellaan pitämään esiopetuksen ympäristö siistinä ja järjestetään vaikka siivouspäivä.  Esiopetuksessa keskustellaan siitä, miksi liikunta, lepo ja terveellinen ruoka on tärkeää.  Tunne- ja turvataitoja harjoitellaan arjessa aktiivisesti. Syksyllä sovitaan lasten kanssa keskustellen ryhmän yhteiset säännöt.  Lasta kannustetaan kertomaan omista tunteistaan ja opetellaan tunnistamaan eri tunteita tarinoiden, kirjojen, laulujen ja tunnekorttien avulla. Lasten kanssa keskustellaan kiusaamisesta ja siitä, miten voi puolustaa itseään näissä tilanteissa. Lasten kanssa harjoitellaan omien rajojen tunnistamista.  Lasten kanssa käydään läpi turvallista liikkumista liikenteessä. |
| Monilukutaito ja tieto- ja viestintäteknologinen osaaminen | Monilukutaito |
| Lapsien kanssa tutkitaan erilaisia asioita ja esineitä, nimetään niitä ja opetellaan erilaisia käsitteitä erilaisissa tilanteissa.  Käytössä on paljon erilaisia kuvia, joiden avulla harjoitamme havainnointikykyä | Monilukutaitoa vahvistetaan esiopetuksessa yhdessä ympäristöä tutkien ja ihmetellen. Esiopetuksessa tutkitaan kirjaimia, sanoja, tekstejä, kuvia, median sisältöjä, esityksiä, numeroita ja erilaisia merkkejä, lorutellaan, riimitellään ja musisoidaan. Esiopetuksessa tutkitaan kirjoja ja niiden kuvia, pohditaan tarinoiden merkityksiä ja mietitään, miten tarina loppuu. Etsitään kirjoista tai internetistä tietoa lapsia kiinnostavista asioista. Kannustetaan lasta keksimään myös omia tarinoita ja piirtämään niistä kuvia. Tutkitaan yhdessä uusia ja vanhoja kuvia ja etsitään niistä eroavaisuuksia. Retkellä etsitään liikennemerkkejä ja kauppojen logoja. Leikitään ja pelataan numeroilla. Järjestetään mahdollisuuksia aikuisten ja lasten omille teatteriesityksille tai järjestetään taidenäyttely päiväkodin seinälle. |
|  | Tieto- ja viestintäteknologinen osaaminen |
| Metsätähdessä on joka ryhmässä käytössä tabletteja. Niitä käytetään sekä opetuksessa, tiedonhaussa että valokuvaamisessa. Lapsien on mahdollista tuottaa itse eri asioita ikätasoisesti esim. valokuvia tai videoita. | Tieto- ja viestintäteknologiaa hyödynnetään Metsätähden esiopetuksessa mahdollisuuksien mukaan eri ympäristöissä ja tilanteissa. Laitteiden käyttöä ja käsittelyä opetellaan. Eri sisältöjen oppimisessa hyödynnetään erilaisia oppimispelejä ja tutustutaan koodauksen alkeisiin. Lasten kanssa otetaan kuvia ja videoita heitä kiinnostavista kohteista ja aikuisten ideoimista aiheista. Kamerakynäpedagogiikkaa hyödynnetään uusien taitojen ja asioiden opettelussa sekä ilmaisun välineenä. Lasten kanssa keskustellaan myös siitä, miten käytän laitteita turvallisesti ja mikä sisältö on lapsille turvallista katsottavaa.  Otetaan osaa Ulvilan kaupungin Robocoast-hankkeeseen tarjottuja materiaaleja hyödyntäen.  Noudatetaan Ulvilan kaupungin TVT-strategiaa. |
| Osallistuminen ja vaikuttaminen | Osallistuminen ja vaikuttaminen |
| Metsätähdessä pidetään lasten osallisuutta ja kuulluksi tulemista tärkeänä, mikä onkin vuorovaikutuksen perustana. Käytämme apuna äänestyksiä, arjen havainnointia, kuuntelemme herkästi lasten toiveita ja otamme toiveet mukaan toimintaan. Pienten ryhmissä aikuisen läsnäolo ja jatkuva havainnointi ovat tärkeässä asemassa, koska lapset eivät osaa vielä sanoittaa toiveitaan. Aikuiset mahdollistavat sen, että jokaisella on mahdollisuus osallistua vuorovaikutustilanteissa ikätaso huomioiden.  Myös huoltajat saavat osallistua toimintaan tuomalla omia ideoitaan esille keskustelemalla henkilökunnan kanssa.  Huoltajien mielestä onkin tärkeää, että lasten toiveita kuunnellaan ja jokaiselle tarjotaan hänen taidoilleen sopivaa toimintaa.  Metsätähdessä vietetään lasten syntymäpäivät yksilöllisesti ryhmissä. Ryhmässä järjestetään omannäköiset juhlat lauluin ja leikein. | Metsätähden esiopetuksessa lapsi harjoittelee osallistumista ja vaikuttamista oman ryhmänsä jäsenenä. Erilaisiin yhteisöihin tutustutaan esim. Meidän Perhe -materiaalin kautta. Lasten kanssa yhdessä laaditaan ryhmän yhteiset säännöt, joita noudattamalla kaikilla on hyvä olla. Metsätähdessä toteutetaan esiopetusta mahdollisuuksien mukaan myös pienryhmätoimintana, jolloin lapsen on helpompi osallistua ja saada ajatuksensa esille. Kuvat ja viittomat ovat myös tarvittaessa käytössä ryhmissämme tukemassa kommunikointia ja osallistumista.  Toimintaa eriytetään lasten tarpeiden ja osaamistason mukaan.  Lapset ovat mukana valitsemassa leikkejä, leikkikavereita sekä rakentamassa leikkiympäristöjä yhdessä aikuisen kanssa. Erilaiset haastattelut, äänestykset ja lasten kokoukset kuuluvat toimintatapoihimme. Lasten toiveita ja ideoita pyritään toteuttamaan esiopetuksen arjessa muun muassa erilaisia leikkejä, lauluja, pelejä sekä käsiteltäviä teemoja valitsemalla. |

## **8. Varhaiskasvatuksen pedagoginen toiminta ja esiopetuksen oppimiskokonaisuudet**

|  |  |
| --- | --- |
| Varhaiskasvatus | Esiopetus (kaksivuotinen esiopetuksen oppilaat ovat kaikki esiopetuksessa) |
| Ilmaisun monet muodot | Ilmaisun monet muodot |
| Ilmaisun moniin muotoihin kuuluu musiikillinen, kuvallinen, sanallinen ja kehollinen ilmaisu.  Musiikkihetkissä harjoitellaan kuuntelemista, osallistetaan lapsia, lauletaan ja liikutaan. Rytmiikka ja soittimien käyttö ovat myös osa musiikkikasvatusta. Musiikin avulla lapsi pystyy ilmaisemaan itseään kokonaisvaltaisesti. Soittimiin tutustutaan laulujen, leikkien ja satujen kautta.  Kädentaitoja toteutetaan monipuolisilla tavoilla, materiaaleilla, välineillä ja tekniikoilla. Pyrimme kuuntelemaan ja toteuttamaan lasten ideoita.  Sanallisessa ja kehollisessa ilmaisussa tanssitaan, leikitään ja esiinnytään yhdessä. Ilmaisua ja osallistumista tuetaan tarvittaessa kuvin.  Ulvilan varhaiskasvatuksen yhteisen sopimuksen mukaan kuva-aineistoa tehdään kommunikaation tukemiseen Boardmaker-ohjelmistoa ja Aaci- sanakirjaa käyttäen. | Metsätähdessä käytetään eri ilmaisun muotoja monipuolisesti: musiikkia, kuvataidetta, erilaisia esityksiä, ja kulttuuriin ja vuoden kulkuun liittyvät juhlat huomioidaan tästäkin näkökulmasta. Lapsia rohkaistaan ilmaisemaan itseään eri tavoin: sanallisesti, kuvallisesti ja kehollisesti. Materiaalit ja välineet ovat lasten saatavilla. Opetellaan erilaisia tekniikoita ja välineitä ilmaisuun. Metsätähdessä on käytössä kuvataide välineistöä, iPad-laitteita, roolileikkivälineitä, sekä näytelmien tekoon osallistumisen välineistöä.  Lasten osallistuminen aktiivisena toimijana arjen tilanteisiin mahdollistetaan myös ilmaisun näkökulmasta. esim. ryhmän yhteisillä hetkillä osallistuminen ja lasten palaverit. Ilmaisua ja osallistumista tuetaan tarvittaessa kuvin.  Ulvilan varhaiskasvatuksen yhteisen sopimuksen mukaan kuva-aineistoa tehdään kommunikaation tukemiseen Boardmaker-ohjelmistoa ja Aaci- sanakirjaa käyttäen. |
| Kielten rikas maailma | Kielen rikas maailma |
| Metsätähdessä tuetaan lasten kielen kehitystä sekä tukiviittomien että kuvien avulla. Ryhmissä käytetään puheen tukena toiminnanohjauskuvia.  Kieltä rikastetaan runoilla, loruilla, riimeillä, saduilla, tarinoilla, laululeikeillä, nimeämisellä ja tavuttamisella.  Lapsia sadutetaan ja lasten kanssa keskustellaan.  Vuorovaikutus on tärkeää kielen kehityksessä. Aikuinen on sensitiivinen lapsen aloitteille. Lapsille sanoitetaan ja nimetään asioita. | Metsätähdessä tutustutaan kieleen monin eri tavoin: luetaan, näytellään, lauletaan, riimitellään, arvuutellaan, katsotaan elokuvia, käytetään IPadeja apuna kielen oppimisessa monin eri  tavoin. iPadeillä voidaan opetella piirtämään kirjaimia, kuuntelemaan ja tunnistamaan kirjaimia sekä tavuja. Kuvaamalla voidaan myös havainnoida erilaisia kielellisiä asioita ympäristöstämme.  Metsätähdessä käytetään arjessa myös tukiviittomia kielen oppimisen tukena. Kuvallinen tuki on tarjolla kielen oppimisessa tarpeen mukaan.  Kuunnellaan ja kuvien avulla tutkitaan kielen rakennetta. Huomataan myös eri kielet ja kulttuurit ympäristössämme ja tutustutaan niihin leikkien ja keskustellen.  Esiopetus materiaalina tänä vuonna on Ystävien eskari. Lapsilla on omat tehtäväkirjat ja lisäksi käytössä on Ystävien eskarin digimateriaali. |
| Minä ja meidän yhteisömme | Minä ja meidän yhteisömme |
| Metsätähdessä pohditaan eettisiä kysymyksiä lasten kanssa (ystävyys, oikea/väärä, tunneilmaisu, oikeudenmukaisuus). Tunnekasvatus on osana arkea ja aikuinen antaa mallia tunteiden säätelyssä ja sanoittaa tunteita.    Meille on tärkeää, että erilaisuutta kunnioitetaan.  Ryhmille on laadittu omat säännöt yhdessä lasten kanssa.    Toimintaamme rytmittävät myös erilaiset vuodenkiertoon liittyvät juhlat ja tapahtumat. | Metsätähdessä tunteita ja kaveritaitoja opetellaan mm. vuorovaikutusleikin, draaman ja Somebodyn sekä erilaisten kirjojen, leikkien sekä havaintomateriaalien avulla.  Metsätähdessä on aina pidetty kiinni hyvistä tavoista ja niitä opetellaankin päivittäin. Vuorovaikutustaitoja, sekä kaveritaitoja opetellaan jatkuvasti arjen eri tilanteissa yhdessä muun ryhmän ja oppilastovereiden kanssa.  Yhteistyötä tehdään seurakunnan kanssa, kotikirkkovierailut sekä erilaiset tapahtumat, joihin osallistutaan huoltajien katsomus huomioiden.  Vuodenkierron eri juhlapyhät huomioidaan esiopetuksen arjessa. |
| Tutkin ja toimin ympäristössäni | Tutkin ja toimin ympäristössäni |
| Metsätähdessä kuunnellaan lasten ideoita ja tutkitaan lasten mielenkiinnon kohteita.  Arjen havainnot ja niiden sanoittaminen ovat tärkeitä. Lähiympäristöä tutkitaan retkeilemällä ja havainnoimalla luontoa.  Toiminnassa huomioidaan eri vuodenajat. Huomioidaan ja kuunnellaan myös perheiltä tulevia aloitteita.    Digilaitteita hyödynnetään tutkimisessa lapsen ikätaso ja taidot huomioiden. | Metsätähdessä on useita eri lähiympäristön paikkoja, joita voidaan hyödyntää tutkimiseen ja lähiympäristön havainnointiin. Retkiä tehdään viikoittain mahdollisuuksien mukaan. Yhdessä pyritään kiinnittämään huomiota niin rakennettuun ympäristöön kuin myös meitä ympäröivään luontoon ja sen ilmiöihin. Havainnoidaan vuodenaikoihin liittyviä muutoksia ja säätiloja. Arjessa mahdollistetaan erilaisia tieteellisiä tutkimuksia, joita lapset mielellään tekevät.  Lapsia kannustetaan pohtimaan, tekemään havaintoja sekä ymmärtämään ympäristön ilmiöitä. Yhdessä mietitään ratkaisuja ongelmiin.  TVT-kasvatusta opetellaan tablettien avulla, sekä koodauspelien kautta. Jokaisessa ryhmässä on muutama tabletti lasten käytössä. Eskareiden käytössä on myös kaksi älytaulua, toinen Päätalon alakerrassa ja toinen Lastentalon yläkerrassa.  Matemaattisia taitoja opetellaan monimuotoisesti eskaritehtävissä, leikkien, pelien ja liikunnan keinoin, yhteisillä piirihetkillä sekä siirtymätilanteissa. Matematiikan arviointivälineenä on käytössä LuKiMat-arviointi. Arviointia tehdään kolme kertaa vuodessa. Arvioinnin pohjalta seurataan oppimista sekä suunnitellaan opetusta. |
| Kasvan, liikun ja kehityn | Kasvan ja kehityn |
| Metsätähdessä lasta kannustetaan liikkumaan. Meillä on vapaata ja ohjattua monipuolista liikkumista ulko- ja sisätiloissa.  Liikunnan tavoitteena on luoda ilon ja onnistumisen kokemuksia.    Ruokailuhetkistä tehdään mahdollisimman kiireettömiä. Ruokarauhaa ja pöytätapoja opetellaan ruokahetkillä aikuisen esimerkin kautta. Ruokailuhetkissä käytetään apuna toiminnanohjauskuvia. | Liikunta on Metsätähden arjessa tärkeä osa lasten päivää. Jumppasalia ja ympäristön liikuntamahdollisuuksia käytetään hyödyksi. Lapset saavat liikkua taitojensa mukaan turvallisuus huomioiden. Vähän liikkuvia lapsia kannustetaan ja rohkaistaan liikkumaan.  Kokeillaan yhdessä erilaisia liikuntamuotoja.    Ruokailussa huomioimme hyvät tavat ja opettelemme maistelemaan eri makuja. Ruokailusta pyritään tekemään viihtyisä ja yhteisöllinen hetki arjessa. Ruuan monipuolisuuden merkitys huomioidaan ja mietitään myös mistä ruoka tulee.  Syksyllä tutustutaan myös eri sadonkorjuun makuihin, viettämällä sadonkorjuujuhlaa.    Toiminnassa muistetaan aina terveelliset elämäntavat ja niistä keskustellaan useasti lasten kanssa. Myös hygienian tärkeys muistetaan ja sitä harjoitellaan päivittäin.  Turvataidoista ja lasten omasta reviiristä keskustellaan. Opetellaan kunnioittamaan omaa kehoa ja pitämään siitä huolta, niin hygienian, terveellisen ruoan, liikunnan ja levonkin osalta.    Metsätähdessä harjoitellaan kierrätystä ja huolehditaan luonnosta omalta osaltamme. Yhdessä keskustellaan luonnon monimuotoisuudesta ja sen säilymisen tärkeydestä. |
| Leikki |  |
| Metsätähdessä leikkiä pidetään tärkeänä ja sille varataan aikaa joka päivä. Ryhmissä pidetään myös leikki- ja lelupäiviä. Pienten ryhmissä leikeissä korostuu aikuisen läsnäolon merkitys. Lapset vasta opettelevat sekä leikkitaitoja että kaverin kanssa toimimista.  Lelut pidetään lasten saatavilla ja niitä vaihdellaan säännöllisesti. Aikuinen on mukana rakentamassa ja rikastamassa leikkejä.  Lapsilla on mahdollisuus valita leikit ja leikkikaverit.  Toisinaan leikkikaverit arvotaan tai aikuinen päättää, jolloin lapset saavat uusia leikkikavereita.  Aikuisen tehtävänä on huolehtia, että kaikki pääsevät mukaan leikkiin. Lapset saavat leikkiä sekä vapaata leikkiä, yhteisleikkejä että ohjattuja leikkejä.  Leikkiympäristöä muokataan lasten mielenkiinnon kohteiden mukaan. Leikkirauha taataan mahdollisuuksien mukaan tilajärjestelyjen avulla ja  mahdollistetaan samalla pitkäkestoinen leikki.  Myös huoltajien mielestä on tärkeää, että lapsilla on leikkikavereita eikä kukaan jää yksin. | Eskari on leikin kuningasvuosi. Leikkipäivä pidetään ryhmissä kerran viikossa. Päivittäin huomioidaan myös, että vapaaseen leikkiin jää riittävästi aikaa esiopetuksen tehtävien lisäksi. Toiminnassa leikki on työtapana käsiteltäessä esiopetuksen sisältöjä. Leikeissä pyritään pitkäkestoisuuteen ja monipuolisuuteen. Mietitään leikkiporukoita ryhmässä niin, että leikkikaverit vaihtelevat ja kaverisuhteet kehittyvät. Esiopetuksessa opetellaan toimimaan ja leikkimään kaikkien kaverien kanssa. |
| Dokumentoinnin käytänteet ja työtavat |  |
| Toiminnan dokumentointi on tärkeä osa päiväkotimme toimintaa. Ryhmissä dokumentointia toteutetaan erilaisilla tavoilla. Havaintoja voidaan tallentaa esimerkiksi valokuvilla, joita laitetaan lasten omiin kasvunkansioihin. Metsätähden peda.net-sivuilla voidaan myös kertoa toiminnastamme ja laittaa kuvia toimintaan liittyen. Pedanetin lukolliseen kansioon voidaan lisätä kuvia lapsesta vanhempien luvalla. Wilman kautta jokaisen ryhmän on mahdollista kertoa oman ryhmän toiminnasta monipuolisemmin. Wilma toimii informointikanavana perheiden ja varhaiskasvatuksen välillä.    Lapset itsekin voivat ottaa valokuvia yhdessä sovittuun teemaan liittyen. Askartelut ja muu käsillä tekeminen laitetaan esille päiväkodissa, jotta myös huoltajat näkevät tekemisen päiväkodin arjessa.    Arjessa pyritään hyödyntämään myös teknologiaa dokumentoinnissa. Päiväkodissa on tablettilaitteita, joita voidaan hyödyntää arjen tutkimisessa sekä tiedon etsimisessä. | Havaintoja  tallennetaan esimerkiksi valokuvilla, joita laitetaan lasten omiin kansioihin. Ryhmien Peda.net-sivuilla kerrotaan ja laitetaan kuvia toiminnasta, sekä tarvittaessa voidaan ottaa käyttöön lukollinen kuvakansio.  Wilman kautta jokaisen ryhmän on mahdollista kertoa oman ryhmän toiminnasta.  Lapset ottavat toiminnasta valokuvia ryhmän toimintaan liittyen. Tässä voidaan hyödyntää esim. ryhmien iPad-laitteita. Kuvia voidaan tulostaa lasten kansioihin, tai katsella yhdessä ryhmässä.  Askartelut ja muu käsillä tekeminen laitetaan esille päiväkodissa, jotta myös huoltajat näkevät tekemisen päiväkodin arjessa. |

## **9. Toimintakulttuuri varhaiskasvatuksessa ja esiopetuksessa**

Metsätähdessä tavoitteenamme on tukea lapsen hyvinvointia, omatoimisuutta ja kykyä toimia ryhmässä.  Annamme lapselle aikaa, tukea ja turvaa, huomioimme jokaisen yksilöllisesti kehitystason huomioon ottaen.  Kuuntelemme lasten toiveita ja huomioimme lasten kiinnostuksen kohteet, ajatukset, mietteet ja kysymykset.

Toteutamme Metsätähdessä varhaiskasvatusta ja esiopetusta lapselle tutussa ympäristössä ja lasta kiinnostavin välinein päivittäisessä toiminnassa.

Metsätähdessä lapsi huomioidaan päiväkotiin tullessa ja kotiin lähtiessä. Huoltajien kanssa kuulumiset vaihdetaan päivittäin.

Vuorovaikutus on tärkeä osa lapsen päivää.  Metsätähdessä jokainen työntekijä on sitoutunut omaan työhönsä ja vastavuoroiseen vuorovaikutukseen lapsen kanssa.  Käytämme myös tarvittaessa apuna asiantuntijoiden tuomaa osaamista, jotta saamme kaikille lapsille tarvittavia apuvälineitä käyttöön.

Leikki nähdään Metsätähdessä tärkeänä osana lapsen toimintaa. Lasta autetaan leikin aloituksessa ja leikkiin osallistumisessa. Lasta innostetaan, kannustetaan ja kuunnellaan leikissä.  Aikuiset ovat mahdollisuuksien mukaan osallisina leikeissä.

Vuorovaikutuksessa pyritään avoimuuteen sekä lasten, huoltajien että työntekijöiden välillä.

Kestävää elämäntapaa opetamme lapsille kierrättämällä paperiroskia joka ryhmässä. Toiminnassa käytämme kierrätysmateriaaleja ja luonnonmateriaaleja. Ryhmästä poistuessamme sammutamme tarpeettomat valot. Ruokailutilanteissa opettelemme ottamaan sen verran ruokaa kun jaksamme syödä, näin toimimalla pyrimme välttämään ruokahävikkiä. Ruokahävikki lisäksi punnitaan päivittäin ja määrän kehitystä seurataan.

Turvallisuus on Metsätähdessä tärkeä asia. Retkillä käytämme heijastinliivejä, puhelimissa on ryhmän vanhempien yhteystiedot ja joka ryhmässä on läsnäolovihko. Noudatamme sekä ryhmien omia että yhteisesti sovittuja sääntöjä. Jokaisessa ryhmässä on kiusaamisenehkäisysuunnitelma.

Terveys- ja turvallisuuskasvatus toteutuu arjen päivittäisissä toiminnoissa (omasta hygieniasta huolehtiminen, positiivinen ruokakasvatus, leikki- ja pihasäännöt)

Päiväkodissamme on kaksivuotiseen esiopetuskokeiluun osallistuvia lapsia neljässä ryhmässä. Ryhmissä on eri ikäisiä lapsia. Ryhmissä on pääsääntöisesti kaksi varhaiskasvatuksen opettajaa, joista toinen vastaa esiopetuskokeilusta, esiopetuksesta tai pienempien lasten opettajuudesta. Yhteisopettajuutta voidaan käyttää ryhmän sisällä toiminnasta riippuen. Ryhmän henkilökunta suunnittelee toimintaa yhdessä. Osa toiminnasta toteutetaan yhteisopetuksena koko ryhmän kanssa ja osa toteutetaan pienryhmissä. Esiopettajat tekevät yhteistyötä myös ryhmien välillä (esim. yhteiset retket ja leikkitreffit).

Metsätähdessä toteutuu iloinen touhuilu, älyä haastavat tehtävät ja yhteiseloa rakentava ryhmätoiminta.

## **10. Oppimisympäristö**

Metsätähdessä lapset kasvavat yhdessä aikuisten kanssa turvallisessa ja lämpöisessä tunneympäristössä, jossa kaikilla on oikeus olla oma itsensä. Lapsille annetaan mahdollisuus kokea elämyksiä, tutkia ja havainnoida, hämmästellä, kysellä ja ihmetellä. Lapsia kannustetaan ja ilmapiiri pidetään myönteisenä. Arjessa harjoitellaan lasten tunteiden ilmaisua ja käsittelyä, vuorovaikutustaitoja sekä yhdessä toimimista ryhmän muiden lasten ja aikuisten kanssa. Myös huoltajat pitävät turvallisuuden tunnetta tärkeänä asiana päiväkodissa.

Oppimisympäristöä suunnitellaan jatkuvasti niin, että lapsilla on vaihtoehtoja mieluisaan tekemiseen, monipuoliseen liikkumiseen, leikkeihin, peleihin, rauhalliseen oleiluun ja lepoon. Oppimisympäristön suunnittelussa on huomioitu lasten ikä ja kehitystaso. Lasten mielenkiinnon kohteiden mukaan, rakennamme oppimisympäristöä myös yhdessä lasten kanssa. Lapset opettelevat siivoamaan jälkiään ja laittamaan tavarat paikoilleen.

Lasten työt ovat esillä, jotta toiset lapset ja huoltajat pääsevät niitä ihastelemaan. Oppimisympäristössä on tarjolla erilaisia välineitä, leluja ja materiaaleja.

Päiväkotien digitaalista oppimisympäristöä kehitetään suunnitelmallisesti yhdessä tietohallinnon kanssa investointien kautta.

Liikuntajärjestöt tekevät yhteistyötä päiväkotien kanssa (mm. tutustumista eri liikuntalajeihin). Käytettävissä ovat myös leikkipuistot ja kirjasto. Vierailevia teattereita ja musiikkitapahtumia järjestetään mahdollisuuksien mukaan. Myös lähikaupungin palveluja käytetään mahdollisuuksien mukaan.

Jokainen ryhmä tekee myös säännöllisesti retkiä lähiympäristöön: leikkipuistoihin, metsään, luontopihaan.

Esteettömyys päiväkodissamme on huomioitu Lastentalon tiloissa. Tarvittaessa tiloja muokataan lapsen tarpeet huomioiden.

Metsätähden Päätalossa suoritettu suuri peruskorjaus saatiin valmiiksi kevään 2023 aikana. Tilat nykyaikaistettiin soveltuviksi paremmin ryhmien käyttöön sekä parannettiin tilojen käytännöllisyyttä että muokattavuutta. Eteiset muutettiin lapsiystävällisemmiksi pukeutumista varten sekä tiloja laajennettiin vastaamaan nykypäivän tarpeita.

Piha-alueesta tehtiin lasten monipuolinen toimintaympäristö, joka mahdollistaa tutkimisen, liikkumisen ja leikkimisen aiempaa monipuolisemmin. Pihassa on monitoimikaukalo, erilaisia liikunnallisia ja motorisia taitoja kehittäviä välineitä. Tutkimista pystyy toteuttamaan pihassa olevien luontoelementtien avulla.

Lastentalon piha-alueelle on  tulossa remontti, jonka tarkoituksena on parantaa pihan kuivumista märillä keleillä ja talven jälkeen. Pihaan on laitettu uusi parempi aita isojen ja pienten pihan välille. Tämä lisää osaltaan pihan turvallisuutta, kun uudelle aidalle ei pääse kiipeilemään tai aidan raosta karkaamaan toisen pihan puolelle.

## **11. Yhteistyö**

### **Juhlat, retket**

Jokainen ryhmä juhlistaa omalla tyylillään lasten syntymäpäiviä sekä suunnittelee koko ryhmän yhteisiä juhlia kuten kevät- ja joulujuhlat. Arjessa juhlitaan vuodenkierron mukaisia juhlia, mutta myös ryhmän omasta tarpeesta ja lasten aloitteesta voidaan järjestää juhlat. Voidaan juhlia esimerkiksi ryhmän yhteiseen yhdessä määriteltyyn tavoitteeseen pääsemistä.

Retkiä järjestetään ryhmän lasten tarpeet huomioiden monipuolisesti erilaisissa ympäristöissä. Retkiä tehdään lähiympäristöön ja mahdollisuuksien mukaan hiukan kauemmaksikin. Retkiin on mahdollista yhdistää erilaisia teemoja ja aihealueita. Myös Ulvilan kaupunki ja muut yhteistyötahot sekä järjestävät erilaisia tapahtumia että antavat toimintavinkkejä retkiin. Päiväkodin työntekijöitä on koulutettu Metsämörri-pedagogiikkaan.

### **Teemapäivät, projektit**

Huomioimme valtakunnallisesti järjestettäviä teemapäiviä ja -viikkoja, soveltaen ne ryhmän tarpeisiin.

Esiopetusryhmissä toteutetaan erilaisia teemapäiviä ja projekteja esim. kalenterissa olevien juhlien ja tapahtumien, sekä lasten mielenkiinnon kohteista nousevien teemojen mukaan.

### **Yhteistyö kodin kanssa**

Yhteistyö alkaa, kun ryhmä saa tiedon lapsen saapumisesta ryhmään. Huoltajat ottavat ryhmään yhteyttä ja useimmiten sovitaan yksi tai useampi tutustumiskäynti.

S2- lasten perheiden kanssa käymme aloituskeskustelun ennen päivähoidon aloitusta tai heti hoidon alettua. Mukana on perhe, mahdollinen tulkkipalvelu sekä s2- lasten kanssa yhteistyötä tekevät Sanna Turja tai Anne Assila.

Lapsen asioista käydään vuosittain; syksyisin ja keväisin varhaiskasvatussuunnitelmakeskustelut tai sovitut päivitykset, sekä mahdolliset 3/4/5-vuotis tehtäviin liittyvät neuvolayhteistyölomakkeet läpi yhdessä keskustellen. 3-vuotiaiden lasten huoltajille tarjotaan Lapset puheeksi -keskustelua. Keskustelua tarjotaan tarpeen mukaan myös muille perheille.

Vasukeskusteluissa käydään läpi lapsen mielenkiinnon kohteet ja muut tärkeät asiat, jotka helpottavat lapsen päivän kulkua ja yhteistyön tekemistä huoltajien kanssa. Tilanteen mukaan käytössä on myös Huolen puheeksi otto -menetelmä. Perheiden hyvinvointia tukemaan on myös käytettävissä perhetyöntekijän, hanketyöntekijän, kuraattorin ja opiskelijahuollolliset palvelut.

Päivittäin vastaanotamme lapsen huoltajan/ huoltajan valtuuttaman henkilön saattamana päiväkotiin ja tervehdimme lasta. Lapsi tervehditään myös päiväkodista kotiin lähtiessään ja mahdollisesti oman ryhmän aikuisen kanssa vaihdetaan lapsen päivän kuulumiset

Syksyllä 2021 käyttöönotettu Wilma on pääasiallinen tiedotus- ja viestintäkanava

Esioppilaille pidetään syksyllä vanhempainilta ja eskarikahvila. Eskarikahvila pidetään myös keväällä vanhempien toivomasta aiheesta.  Huoltajat saavat osallistua toimintakauden suunnitteluun ryhmien valitseman toimintatavan mukaisesti. Syksyllä ja keväällä pidetään lapsen esiopetuskeskustelut (LEOPS) yhdessä huoltajien kanssa. LEOPS-keskustelut voidaan käydä myös Lapset puheeksi -menetelmää käyttäen.

### **Yhteistyö muiden tahojen kanssa**

Henkilökunnan välinen moniammatillinen yhteistyö lapsen kasvuun ja kehitykseen liittyvistä asioista on arjen sujumiselle tärkeää, kuten myös kuulumisten vaihto ryhmien välillä. Yleisimmät yhteistyötahot ovat lastenneuvola, perhekeskus, perhetyöntekijä sekä konsultoiva varhaiskasvatuksen erityisopettaja Pauliina Pälsi. Syksyllä 2023 Ulvilassa aloitti uusi laaja-alainen varhaiskasvatuksen erityisopettaja Anne Assila. Vuoden 2024 alussa Anne Assila on päiväkoti Metsätähden kokoaikainen laaja-alainen varhaiskasvatuksen erityisopettaja.

Päiväkoti Metsätähti tekee myös yhteistyötä  Vastaanottokeskuksen kanssa sekä tulkkipalveluiden kanssa.

Koulukuraattoripalvelut kuuluvat myös esioppilaille. Hanketyöntekijä Leena Pirttiniemi ja kuraattori Maarit Koski käyvät vuoden aikana kaikissa esiopetusryhmissä esittäytymässä ja katsomassa lapsia.

Yhteistyötä tehdään kirjastopalveluiden kanssa lainaamalla kirjoja kirjastosta ja osallistumalla kirjaston järjestämiin satuhetkiin. Kirjastosta tullaan myös pitämään päiväkodille satuhetkiä niin sovittaessa. Kulttuuri- ja vapaa-aikapalveluiden kanssa yhteistyö toteutuu mm. siten, että talvella saamme ladut kaupungintalon pihaan. Osallistumme esioppilaiden kanssa myös uimakouluun.

Palo- ja pelastuslaitoksen kanssa pyrimme tekemään yhteistyötä sekä Porin kaupungin Jäteneuvojan kanssa. Porin Ässät ry:n kanssa tehdään yhteistyötä luistelukoulun merkeissä.

Palvelutalo Esperin kanssa yhteistyötä tilanteen mukaan.

Urheiluseurat ovat tervetulleita esittelemään lajejaan.

### **Yhteissuunnittelu ja työyhteisökokoukset**

Jokaisella tiimillä on viikoittain oman ryhmän tiimipalaveri, jossa käydään läpi lapsiryhmän ajankohtaisia asioita. Lisäksi kerran viikossa on koko Metsätähden yhteinen talopalaveri.

Ryhmät voivat tehdä yhteistyötä oman päiväkodin ryhmien kesken sekä mahdollisesti myös toisien päiväkotien kanssa.

Muutaman kerran syys- ja kevätkaudella pidetään esiopettajien palaveri, jossa keskustellaan esiopetukseen liittyvistä asioista, myös muut ammattiryhmät pitävät yhteistyöpalavereja vuoden aikana.

Vähintään kaksi kertaa vuodessa päiväkodin koko henkilökunta kokoontuu suunnittelemaan, arvioimaan ja kehittämään toimintaa.

### **SAK-aika**

SAK-työajasta 3 tuntia/vko tehdään työpaikalla, ja 2 tuntia/vko opettajan oman harkinnan ja tarpeen mukaan joko työpaikalla tai työpaikan ulkopuolella. Tämän lisäksi esimiehen kanssa voi sopia suunnitteluajan lisäämisestä tarpeen mukaan. Yhdessä suunnitellaan ja sovitaan SAK-aikaan tarvittavat tilat, välineet ja käytänteet.

## **12. Lapsen kehityksen ja oppimisen tuki**

Ulvilan kaupungin varhaiskasvatussuunnitelmassa, kaksivuotisen esiopetuksen opetussuunnitelmassa ja esiopetuksen opetussuunnitelmassa on kuvattuna lapsen kehityksen ja oppimisen tuki.

Metsätähden päiväkodissa toimii kolme varhaiskasvatuksen erityisopettajaa. Kaksi veoa toimii ryhmissä tarjoten kokoaikaista erityisopetusta ja yksi erityisopettaja toimii laaja-alaisena/konsultoivana erityisopettajana tarjoten osa-aikaista erityisopetusta ja konsultaatiota. Kokoaikaisina erityisopettajina toimivat Anna Nokikuru ja Marika Partala. Anne Assila aloittaa Metsätähden laaja-alaisena erityisopettajana 1.1.2024. Siihen asti päiväkodin konsultoivana erityisopettajan toimii Pauliina Pälsi.

Monipuolisesti, yksikön tarpeiden mukaan suunniteltu erityisopetus vastaa lasten tuen tarpeisiin tuen kaikilla tasoilla. Tukea tarjotaan ennaltaehkäisevästi ja oikea-aikaisesti- edeten suppeasta ja kapea-alaisesta tuesta vahvaan kokoaikaiseen tukeen.

Laaja-alainen erityisopettaja osallistuu toiminnan suunnitteluun yhdessä päiväkodin johtajan ja työntekijöiden kanssa, pyrkien tukemaan lapsia yleisen tuen tasolla mahdollisimman aikaisessa vaiheessa. Laaja-alaisen erityisopettajan palvelut ovat osa-aikaista erityisopetusta yleisen-, tehostetun- ja erityisen tuen vaiheissa. Yhdenvertaisuusperiaatteen mukaisesti lapsen tuki toteutuu kaikissa ryhmissä riippumatta tuen tasosta.

Kokoaikaista erityisopetusta tarjotaan sellaisille lapsille, joiden toimintakyvyn tukeminen edellyttää jatkuvaa, kokoaikaista ja pitkäkestoista tukea. Kokoaikaisen erityisopettajan palvelut ovat intensiivistä ja yksilöllistä tukea, joka on räätälöity vastaamaan lasten tarpeisiin.

Yhdessä yksilön erityisopettajat vastaavat erityisopetuksen kehittämisestä, suunnittelusta ja arvioinnista. Yksikön johtaja toimii erityisopettajien esihenkilönä, johtaen erityispedagogista osaamista yksikössä. Yhdessä näiden toimijoiden kesken suunnitellaan erityisopetuksen rakenne yksikössä ja erityispedagogista asiantuntijuutta hyödynnetään lapsiryhmäkohtaisessa jaottelussa ja avustajaresurssin jakamisessa. Yksikön johtaja hyödyntää erityispedagogiikkaan liittyvän asiantuntijuutta ja huomioi tukea tarvitsevien lasten tarpeet kaikessa toiminnassa.

## **13. Poissaolojen merkintä, seuranta ja puuttuminen esiopetuksessa ja kaksivuotisessa esiopetuskokeilussa**

Esiopetukseen ilmoitetut lapset osallistuvat esiopetukseen säännöllisesti, jotta esiopetukselle asetetut tavoitteet voivat toteutua.

Esiopetusryhmän henkilökunta kirjaa poissaolomerkinnät Efficaan päiväkirjalle päivittäin.

Ulvilan esiopetuksessa ja kaksivuotisessa esiopetuskokeilussa on käytössä malli poissaolojen seurantaan ja puuttumiseen (Poissaolon portaat). Poissaolon portaat –malli ja ohjeet mallin käyttöön löytyvät esiopetus- ja kaksivuotisen esiopetuskokeilun suunnitelmista.

## **14. Toiminnan arviointi ja kehittäminen**

Lasten kanssa arvioimme, käyttämällä toiminnassamme erilaisia tunnetiloja kuvaavia kuvia. Taitotasonsa mukaan lapset osallistuvat arviointiin. Lapsilähtöinen ajattelu ja sen pohjalta toteutettu toiminnansuunnittelu antavat lapselle tunteen oman äänen saamisesta kuuluviin. Vahvuusvaris-menetelmän oppien mukaisesti, ryhmissä keskustellaan lasten kanssa missä ja miten he ovat onnistuneet ja mitä taitoja ovat päivän aikana käyttäneet, jotta tavoitteeseen on päästy.

Lapset Puheeksi- menetelmää on  käytössä Ulvilassa keskustelujen pohjana, 3–4- vuotiaille lapsille.  Menetelmää voi myös käyttää kaikenikäisten lasten keskusteluiden pohjana.

Lasten vasu- ja leops- keskustelut pidetään syksyllä ja keväällä, vasuja- ja leops:eja päivitetään pitkin vuotta. Huoltajien osallisuus arviointiin tapahtuu, jokapäiväisissä arjen tilanteissa, joita ovat tuonti- ja hakutilanteet.

Huoltajilta pyydetään palautetta päiväkodin tai ryhmän toiminnasta ja heille tiedotetaan päiväkodin arjesta Wilman kautta.

Jokainen tiimi pitää kerran viikossa oman tiimipalaverinsa, jossa he arvioivat, suunnittelevat ja kehittävät omaa toimintaa. Tiimeillä on mahdollisuus pitää iltapalaveri, jossa pystytään suunnittelemaan ja arvioimaan oman ryhmän toimintaa laaja-alaisesti.

Väliarviointi tehdään syyslukukauden päätteeksi ja keväällä koko kauden arviointi tehdään yhdessä koko kaupungin ohjeiden mukaan.

Varhaiskasvatuksen opettajilla on käytössään suunnittelu-, arviointi- ja kehittämisaikaa 3 tuntia työpaikalla ja 2 tuntia kotona, viikossa. Opettajat arvioivat, suunnittelevat ja kehittävät oman ryhmänsä toimintaa. Opettajat tekevät yhteistyötä myös muiden ryhmien opettajien kanssa sekä yhteistyötahojen kanssa.

Kehityskeskusteluja käydään vuorovuosina henkilökohtaisesti tai yhdessä tiimin kanssa. Kehityskeskustelussa esiin nousevat asiat reflektoidaan omaan toimintaan sopivammaksi.

Talopalaveri pidetään kerran viikossa, jossa keskustellaan tai tiedotetaan koko Metsätähden henkilöstöä koskevista asioista.

Kaksi kertaa vuodessa pidetään iltapalaveri, jossa suunnitellaan, arvioidaan ja kehitetään toimintaa.

Työhyvinvointia kartoitetaan ulkopuolisen toimijan laatimalla kyselyllä. Kyselyyn vastataan anonyymisti yksiköittäin.

## **15. Yhteisopetus esiopetuksessa ja kaksivuotisessa esiopetuskokeilussa**

Päiväkodissamme on kaksivuotiseen esiopetuskokeiluun osallistuvia lapsia neljässä ryhmässä. Ryhmissä on eri ikäisiä lapsia. Ryhmissä on pääsääntöisesti kaksi varhaiskasvatuksen opettajaa, joista toinen vastaa esiopetuskokeilusta, esiopetuksesta tai pienempien lasten opettajuudesta. Yhteisopettajuutta voidaan käyttää ryhmän sisällä toiminnasta riippuen. Ryhmän henkilökunta suunnittelee toimintaa yhdessä. Osa toiminnasta toteutetaan yhteisopetuksena koko ryhmän kanssa ja osa toteutetaan pienryhmissä.

Yhteistyötä tehdään myös ryhmien välillä (esim. yhteiset retket ja leikkitreffit).

## **16. Opetus- ja kasvatustyö**

### **Kaupunkistrategian toteuttaminen**

Varhaiskasvatusyksiköissä vahvistamme työn ja tekemisen iloa työhyvinvointisuunnitelmien mukaisesti. Positiivista pedagogiikkaa ja toimintakulttuuria kehitämme Huomaa hyvä-koulutuksilla, vanhempainillalla sekä siihen liittyvillä työtavoilla. Johtamista tuemme tarjoamalla työvälineitä varhaiskasvatuksen opettajille tiimijohtamiseen. Ajankohtaisilla koulutuksilla ja hankkeilla vahvistamme henkilöstön osaamista. Kannustamme ideoimaan ja kokeilemaan rohkeasti. Pyrimme arvostamaan ja hyödyntämään toistemme erilaisuutta ja vahvuuksia toiminnassamme.

### **Hankkeet**

Valtion erityisavustus varhaiskasvatuslain mukaisen tuen uudistuksen edistämiseksi vuosille 22-24, Yhteiseen hyvään arkeen

Hanke näkyy arjessa hankekoordinaattorin ja kahden hanketyöntekijän työpanoksena tuen mahdollistamiseksi ryhmissä.  Työntekijöitä voi käyttää mm. havainnointiin, kuvantamiseen, työtapojen reflektoimiseen ja tiimien henkilökunnan vapauttamiseen erilaisiin  tukeen liittyviin  tehtäviin ja palavereihin.

### **Sivistyslautakunnan painopistealueet, varhaiskasvatus**

1. Positiivinen pedagogiikka: hyvän huomaaminen  
2. Toiminnallisen tasa-arvon ja yhdenvertaisuussuunnitelman prosessin  aloittaminen

### **Sivistyslautakunnan painopistealueet, varhaiskasvatus**

1. Positiivinen pedagogiikka: hyvän huomaaminen

Henkilökunta osallistuu kahteen koulutusiltaan ja huoltajille tarjotaan vanhempainilta.  Yhdessä talon palavereissa ja tiimipalavereissa mietitään Huomaa hyvä- menetelmän käyttöä arjessa.  Lapsia kannustetaan ja kehutaan huomaamaan omat vahvuudet.  
2. Toiminnallisen tasa-arvon ja yhdenvertaisuussuunnitelman prosessin  aloittaminen

Varhaiskasvatuksen esimiehet suunnittelevat prosessin kulun:

Tietoiskuja, käsitepelejä ja lopuksi suunnitelman eteneminen

Kiusaamisen ehkäisyn suunnitelma

1. Päiväkoti Metsätähti, Käräjätie 5 ja Lastentalo Loukkurantie 2. Päätalossa Puput: 18 lasta, Kurret: 16 lasta, Siilit 21 lasta, Nallet 12 lasta, Ketut 12 lasta, Perhoset 21 lasta, Linnut 13 lasta, Muurahaiset 18 lasta
2. Mitä kiusaaminen on?

Kiusaamista on kaikki, minkä toinen kokee kiusaamiseksi. Se voi olla kertaluontoista tai jatkuvaa.

Fyysistä kiusaamista on kaikki tahallinen satuttaminen: lyöminen, potkiminen, töniminen.

Psyykkistä kiusaamista on mm. sanoilla satuttaminen, erilaisuuden vääränlainen huomioiminen ja ulkopuolelle jättäminen.

Sosiaaliseen kiusaamiseen kuuluvat mm. hylkääminen, huomiotta jättäminen, leikistä ja yhteisestä tekemisestä poissulkeminen.

1. Miten kiusaamista ehkäistään meidän yksikössämme?

Ryhmien rakennetta mietitään jo ennen toimintakautta. Ryhmän aikuisten läsnäolo ja sitoutuminen ryhmän toimintaan ja yhdessä sovittuihin talon ja työtiimin ja lapsiryhmän käytänteisiin luo raameja turvallisuudelle ja pedagogisesti suunnitellulle oppimis- ja toimintaympäristölle. Uusien ryhmän jäsenten, aikuisten tai lasten, perehdyttämisestä huolehditaan talon ja ryhmän käytänteisiin. Aikuiset toimivat mallina ja huolehtivat, oikeudenmukaisuuden ja reiluuden toteutumisesta. Lasten tunteminen ja havaintojen tekeminen ryhmässä (lasten toiminnasta ja keskinäisistä suhteista) on osa laadukasta varhaiskasvatusta. Hyvin suunnitellussa arjessa on kaikilla hyvä olla: pystytään huomioimaan tasa-arvoinen ja lasten kehitystason sekä tarpeiden mukainen toiminta. Tavoitteena on laadukas pedagogiikka.

Tunne ja vuorovaikutustaitojen opetteleminen lasten ryhmässä ehkäisee ja antaa lapsille keinoja toimia sosiaalisissa tilanteissa. Lapset opettelevat avun pyytämistä aikuisen tuella.

1. Miten kiusaamiseen puututaan

Kiusaamiseen puututaan heti, ollaan lasten kanssa, ohjataan leikkiä ja lasten tekemisiä kaikissa arjen tilanteissa. Ollaan tietoisia ja läsnä. Tarvittaessa aikuinen auttaa ryhmän lasten ryhmittelyssä ja kaverisuhteiden luomisessa.

Kiusaaminen ei ole aina tahallista, tieto kiusaamisista menee varhaiskasvatuksen aikuisten välityksellä kotiin ja asioista keskustellaan avoimesti mahdollisimman pian tilanteiden tapahduttua. Keskustelussa on mukana sekä henkilökunta että huoltajat. Koko tiimiä tiedotetaan tilanteesta ja pidetään yhdessä huolta ryhmän lapsista.

Lapsia osallistetaan tilanteessa ikätasoisesti keskustellen.

Kiusaamisen ehkäisyä on toimivien sosiaalisten suhteiden rakentaminen. Mennään mukaan leikkiin, mallitetaan leikkiä ja leikissä toimimista. Opetellaan yhdessä toisten kanssa olemista. Ryhmän aikuisten malli on tärkeä, mutta myös läsnäolo arjen tilanteissa. Turvallisen aikuisen puoleen on lapsen helppo kääntyä, kun tulee pulmatilanne.

Kiusaamisen ehkäisyä voi tehdä myös harjoituksilla, erilaisia menetelmiä apuna käyttäen

(somebody, pienryhmätoiminta, tunne ja turvataitojen opettelu, käsinuket, sosiaaliset kuvatarinat, kirjat) ja tilanteita esim. draaman keinon läpi käyden.

Nopea piirtäminen on hyvä keino avata lapsille sosiaalisia tilanteita ja auttaa pulmassa eteenpäin.

Hyvää huomaamalla arjessa ja ympärillä toimivissa ihmisissä luomme positiivista ilmapiiriä. Positiivista ohjaamista voi olla esim. kehotusten muuttamien toimintaa toivottuun suuntaan ohjaavaksi: kävele, pyydä, kysy ensin. Aikuisen mallitus tässä on tärkeää ja muutos tapahtuu pikkuhiljaa.

Toiminnanohjauksen tukikeinot, kuten liikenne valot ja ohjauskuvat, voivat myös olla apuna kiusaamiseen puuttumisessa.

1. Kiusaamisen seuranta?

Havainnoimme lapsia päiväkotipäivän aikana. Hyvä havainnointi ja yhteinen pedagoginen keskustelu ovat myös kiusaamisen ja sen ehkäisyn kannalta tärkeitä. Samalle perustalle rakennetaan ryhmän omaa vasua, josta muodostuu lasten tavoitteiden ja tarpeiden kanssa suunnitelma myös kiusaamisen ehkäisylle. Ryhmävasu sisältää ryhmän toimintasuunnitelmaa sekä lasten henkilökohtaisia tavoitteita. Henkilökunta sitoutuu sovittuun suunnitelmaan. Huolehdimme, että uudetkin henkilökunnan jäsenet saavat asiat tietoonsa. Suunnitelmaa ja sen mukaista toimintaa arvioidaan säännöllisesti tiimipalavereissa ja muokataan tarpeen mukaan. Huomioimme myös huoltajien viestit asioista.

1. Yhteistyö huoltajien kanssa

Vanhempainilloissa ja eskarikahviloissa käydään kiusaamis- ja sen ehkäisykeskustelua.

Hyvä, rehellinen ja välitön keskusteluyhteys lasten, henkilökunnan ja huoltajien välillä luo luottamusta ja turvallisuutta sekä on yhteistyön edellytys.

Lakisääteiset oppimissuunnitelmat ja niiden arviointikeskustelut sekä keskustelut haku- ja tuonti tilanteissa ovat varhaiskasvatuksessa luontevia ja säännöllisiä yhteyden pitohetkiä huoltajiin. Vaikeitakin asioita on helpompi ottaa puheeksi, kun yhteys on hyvä ja vuorovaikutteinen.

Kiusaamistilanteista informoidaan huoltajia välittömästi ja avoimesti.

Tarvittaessa keskustelua voidaan käydä Lapset puheeksi- keskustelun avulla.

1. Lapsen oppimisympäristön merkitys ko. asiassa

Oppimisympäristön jäsentäminen ja sen selkeäksi suunnitteleminen on jo ennalta ehkäisevää. Lapsen tavaroille tarpeiden ja toimintakyvyn mukaan mietityt paikat helpottavat arjen hahmottamista ja vähentävät kuormitusta. Istumapaikkojen sijoittelu ja lokeropaikkojen mietintä luo rakennetta ja mahdollistaa erilaisia sosiaalisia ulottuvuuksia.

Ympäristön rakentaminen ja järjestäminen on aikuisten vastuulla. Lasten mielipiteitä voidaan ikätasoisesti tai havainnoimalla ottaa huomioon. Myös siirtymätilanteisiin huomion kiinnittäminen ja niissä esim. lasten siirtymisjärjestyksen huomioiminen on oleellista.

1. Lapsihavainnoinnin dokumentointi lapsiryhmässä

Havainnointia kirjataan tiimeissä ryhmävasun tiimipalaveri muistioon ja lasten oppimissuunnitelmiin.

Esioppilailla on käytössä väkivaltamuistio, joka täytetään esioppilaan ollessa toista kohtaan väkivaltainen. Muistiossa kuullaan huoltajat ja se allekirjoitetaan. Muistio siirtyy kouluun.

1. Suunnitelman päivittäminen ja arviointi

Suunnitelmaa päivitetään säännöllisesti, kunkin toimintakauden ryhmän ja lasten tarpeita huomioiden.

[](http://2.bp.blogspot.com/-96HTtBefAQw/VNu1QUE7AmI/AAAAAAAABJs/R2SikEgKXcg/s1600/4939925977_5576578079_b.jpg)

Kuva, joka sisältää kohteen teksti, Lapsitaide, piirros, joulukuusi

Kuvaus luotu automaattisesti